3. การประกอบธุรกิจของแต่ละสายผลิตภัณฑ์

(1) ประเภทของธุรกิจ

(ก) กิจการนายหน้าซื้อขายหลักทรัพย์

บริษัทหลักทรัพย์ เคจีไอ (ประเทศไทย) จำกัด (มหาชน)
เป็นสมาชิกตลาดหลักทรัพย์แห่งประเทศไทย หมายเลข 13 บริษัทฯมีการพัฒนาระบบคอมพิวเตอร์
เพื่อที่จะสามารถให้บริการแก่ลูกค้าอย่างมีประสิทธิภาพ พร้อมทั้ง
มีการจัดทำรายงานการวิจัยเพื่อให้ลูกค้าสามารถตัดสินใจซื้อขายได้อย่างถูกต้อง ฉับไว
และมีประสิทธิภาพ

ในปี 2549 บริษัทฯมีปริมาณการซื้อขายหลักทรัพย์สูงเป็นอันดับ 7 มีส่วนแบ่งตลาดร้อยละ 3.94
สำหรับการซื้อขายหลักทรัพย์นั้น ลูกค้าสามารถซื้อขายหลักทรัพย์ได้ 2 ประเภท
คือบัญชีเงินสดและ/หรือบัญชีเงินกู้ยืมเพื่อซื้อหลักทรัพย์ในระบบเครดิตบาลานซ์
ซึ่งลูกค้าสามารถเลือกที่จะซื้อขายโดยระบบอินเตอร์เน็ตได้ด้วย
อัตราค่าธรรมเนียมการซื้อขายสำหรับบัญชีเงินสดและบัญชีเงินกู้ยืมเพื่อซื้อหลักทรัพย์ในระบบเครดิตบาลานซ์
โดยผ่านเจ้าหน้าที่การตลาด ร้อยละ 0.25
และอัตราค่าธรรมเนียมการซื้อขายหลักทรัพย์ผ่านระบบอินเตอร์เน็ตเพียงร้อยละ 0.15

ข้อมูลแสดงประเภทลูกค้าและประเภทบัญชีของลูกค้าบริษัทฯ ในระยะ 3 ปีที่ผ่านมา
ปรากฏตามตารางต่อไปนี้

+--------------------+--------+-----+--------+-------+--------+------+
| ม                  | 2549   | %   | 2548   | %     | 2547   | %    |
| ูลค่าการซื้อขายหลักทรัพย์ |        |     |        |       |        |      |
|                    | (ล     |     | (ล     |       | (ล     |      |
|                    | ้านบาท) |     | ้านบาท) |       | ้านบาท) |      |
+--------------------+--------+-----+--------+-------+--------+------+
| ตลาดหลักทรัพย์ฯ *     | 16,    |     | 16,    |       | 20,    |      |
|                    | 393.67 |     | 600.71 |       | 647.39 |      |
| บริษัทฯ *            |        |     |        |       |        |      |
|                    | 1,     |     | 1,     |       | 1,     |      |
| ส่วนแบ่งตลาดของบริษัทฯ | 293.00 |     | 236.51 |       | 868.32 |      |
| (%)                |        |     |        |       |        |      |
|                    | 3.94%  |     | 3.72%  |       | 4.52%  |      |
+--------------------+--------+-----+--------+-------+--------+------+
| แยกตามประเภทลูกค้า   | 197.46 | 15  | 122.11 | 9.88  | 106.74 | 5.71 |
|                    |        | .28 |        |       |        |      |
| - บัญชีลงทุนของบริษัทฯ  | 63.40  |     | 66.27  | 5.36  | 79.82  | 4.27 |
|                    |        | 4   |        |       |        |      |
| - กองทุนรวม         | 936.80 | .90 | 915.20 | 74.01 | 1,     | 7    |
|                    |        |     |        |       | 383.04 | 4.03 |
| - ลูกค้าทั่วไป         | 95.34  | 72  | 132.93 | 10.75 |        |      |
|                    |        | .45 |        |       | 298.72 | 1    |
| - ลูกค้าต่างประเทศ    |        |     |        |       |        | 5.99 |
|                    |        | 7   |        |       |        |      |
|                    |        | .37 |        |       |        |      |
+--------------------+--------+-----+--------+-------+--------+------+
| รวม                | 1,     | 100 | 1,     | 1     | 1,     | 10   |
|                    | 293.00 | .00 | 236.51 | 00.00 | 868.32 | 0.00 |
+--------------------+--------+-----+--------+-------+--------+------+
| แยกตามประเภทบัญชี    | 1,     | 92  | 1,     | 91.95 | 1,     | 9    |
|                    | 190.72 | .09 | 136.94 |       | 750.19 | 3.67 |
| - เงินสด            |        |     |        | 8.05  |        |      |
|                    | 102.28 | 7   | 99.57  |       | 118.13 | 6.33 |
| -                  |        | .91 |        |       |        |      |
| เงิน                |        |     |        |       |        |      |
| กู้ยืมเพื่อซื้อขายหลักทรัพย์ |        |     |        |       |        |      |
+--------------------+--------+-----+--------+-------+--------+------+
| รวม                | 1,     | 100 | 1,     | 1     | 1,     | 10   |
|                    | 293.00 | .00 | 236.51 | 00.00 | 868.32 | 0.00 |
+--------------------+--------+-----+--------+-------+--------+------+

หมายเหตุ : * มูลค่าการซื้อขายได้รวมมูลค่าการซื้อขายทั้งตลาดหลักทรัพย์ฯและตลาดหลักทรัพย์ใหม่

ณ วันที่ 15 มีนาคม 2550 บริษัทฯ มีสาขาทั้งสิ้น 18 สาขา โดยเป็นสาขาในเขตกรุงเทพมหานคร
6 แห่ง และสาขาในต่างจังหวัดอีก 12 แห่ง ดังนี้

  -------------------- --- -------------------------- -------------------
  สาขาในกรุงเทพมหานคร       สาขาในต่างจังหวัด             

                           ภาคเหนือ                    ภาคกลาง

  1. สาขาปิ่นเกล้า            1. สาขาเชียงใหม่             7. สาขาสมุทรสาคร

  2. สาขาสุรวงศ์             2. สาขาเชียงราย             8. สาขาสุพรรณบุรี

  3. สาขาเยาวราช           3. สาขานครสวรรค์            9. สาขานครปฐม

  4. สาขาสีลม                                          10. สาขาเพชรบุรี

  5. สาขาแจ้งวัฒนะ           ภาคตะวันออกเฉียงเหนือ         11. สาขาอยุธยา

  6. สาขาพระราม 2          4. สาขานครราชสีมา           

                           5. สาขาปากช่อง              ภาคใต้

                           6. สาขาอุดรธานี              12. สาขาหาดใหญ่
  -------------------- --- -------------------------- -------------------

การซื้อขายหลักทรัพย์ผ่านระบบอินเตอร์เน็ต

บริษัทฯเป็นหนึ่งในผู้นำด้านการให้บริการซื้อขายหลักทรัพย์ผ่านระบบอินเตอร์เน็ตของประเทศไทย
โดยลูกค้าสามารถดูข้อมูล Real time เพื่อติดตามความเคลื่อนไหวของราคาหลักทรัพย์ได้ทุกแห่ง
ทุกวัน ตลอด 24 ชั่วโมง บริษัทฯมีการจัดทำบทวิเคราะห์หลักทร้พย์แบบเจาะลึกจากสถาบันวิจัย
เคจีไอ (ประเทศไทย) ทั้งในเชิงพื้นฐาน และเชิงเทคนิค
เพื่อเป็นเครื่องมือประกอบการตัดสินใจการลงทุนสำหรับลูกค้าด้วย

บริษัทฯมีการให้บริการที่มีคุณภาพแก่ลูกค้า ซึ่งรวมถึง ความรวดเร็ว ถูกต้องและแม่นยำ
ประกอบกับการซื้อขายหลักทรัพย์ในระบบอินเตอร์เน็ต มีค่าธรรมเนียมเพียงร้อยละ 0.15
นอกจากนั้น บริษัทฯมีให้บริการข้อมูลบนเว็บไซด์ถึง 3 ภาษา คือ ภาษาไทย ภาษาอังกฤษ
และภาษาจีน เพื่ออำนวยความสะดวกให้กับลูกค้า ทั้งชาวไทยและชาวต่างประเทศ

เพื่อให้เป็นไปตามเป้าหมายของบริษัทฯที่จะให้ลูกค้าได้รับความพึงพอใจสูงสุด
บริษัทฯจึงได้พัฒนาการให้บริการซื้อขายหลักทรัพย์ผ่านระบบอินเตอร์เน็ตให้มีความสะดวกสบาย
มีประสิทธิภาพและปลอดภัยมาโดยตลอด ส่วนธุรกรรมอิเล็คทรอนิคส์ ได้ร่วมทำงานอย่างใกล้ชิดกับ
บริษัท เซ็ทเทรด ดอท คอม จำกัด
ในการจัดอบรมการซื้อขายหลักทรัพย์ผ่านระบบอินเตอร์เน็ตให้แก่ลูกค้าและบุคคลทั่วไปทุกไตรมาส
ในการสัมมนาดังกล่าว ลูกค้าสามารถจะได้รับการฝึกอบรมเกี่ยวกับการส่งคำสั่งซื้อขายหลักทรัพย์
และการใช้ข้อมูล real time เป็นเครื่องมือสำหรับการตัดสินใจ ทั้งนี้
เพื่ออำนวยความสะดวกให้กับนักลงทุนที่ยังไม่เคยซื้อขายหลักทรัพย์ผ่านระบบอินเตอร์เน็ต

หากท่านต้องการข้อมูลเพิ่มเติม
หรือต้องการเปิดบัญชีซื้อขายหลักทรัพย์ผ่านระบบอินเตอร์เน็ตกับบริษัทฯ
สามารถเข้าชมเว็บไซต์ของบริษัทฯได้ที่ www.kgieworld.co.th

นโยบายการรับลูกค้า

ประเภทของลูกค้าที่เปิดบัญชีกับบริษัทฯ มีดังนี้

1. บุคคลธรรมดา สัญชาติไทยหรือต่างประเทศ

2. นิติบุคคล แบ่งเป็น

  - สถาบันการเงินในประเทศ ได้แก่ บริษัทเงินทุนหลักทรัพย์ ธนาคารพาณิชย์ บริษัทเงินทุน บริษัท

  ประกันภัย เป็นต้น

- สถาบันการเงินต่างประเทศ

- นิติบุคคลที่จดทะเบียนในประเทศไทย ได้แก่ ห้างหุ้นส่วนจำกัด หรือ บริษัทจำกัด

- นิติบุคคลที่จดทะเบียนในต่างประเทศ

การพิจารณารับลูกค้าในกรณีที่เป็นบุคคลธรรมดา บริษัทฯจะพิจารณาคุณสมบัติเบื้องต้นของลูกค้า
โดยจะพิจารณาจากการประกอบอาชีพ ถิ่นที่อยู่ อายุงาน รายได้ประจำ ฐานะการเงิน
และความสามารถในการชำระหนี้ สำหรับลูกค้าประเภทนิติบุคคลนั้น บริษัทฯจะพิจารณาฐานะการเงิน
ผู้ถือหุ้น ผู้บริหาร ตลอดจนผลประกอบการของนิติบุคคลนั้น ๆ

ขั้นตอนการเปิดบัญชีซื้อขายหลักทรัพย์

(1) บัญชีเงินสด

1.  ในกรณีที่ลูกค้าขอเปิดบัญชีกับบริษัทฯ
    เจ้าหน้าที่การตลาดจะขอข้อมูลและเอกสารหลักฐานจากลูกค้า
    เพื่อให้ทราบถึงวัตถุประสงค์ในการลงทุน
    ความรู้ความเข้าใจและประสบการณ์เกี่ยวกับการลงทุนในหลักทรัพย์ ฐานะการเงิน
    และความสามารถในการชำระหนี้ของลูกค้า เอกสารและหลักฐานที่ต้องยื่นให้บริษัทฯได้แก่
    สำเนาบัตรประจำตัวประชาชน สำเนาทะเบียนบ้าน
    สำเนาหนังสือรับรองการจดทะเบียนบริษัทฯ (กรณีนิติบุคคล) สำเนาใบอนุญาตประกอบกิจการ
    (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม สำเนาสมุดฝากเงิน
    หลักฐานสินทรัพย์อื่นๆ
    สำเนางบดุลและงบกำไรขาดทุนที่ได้รับการตรวจสอบโดยผู้ตรวจสอบบัญชีย้อนหลัง 2 ปี
    (กรณีนิติบุคคล) พร้อมทั้ง ให้ลูกค้าลงนามในคำขอเปิดบัญชี และสัญญาต่าง ๆ จนครบถ้วน
    โดยเจ้าหน้าที่การตลาดจะให้ความเห็นโดยพิจารณาจากข้อมูล เอกสาร ดังกล่าวประกอบ
    แล้วจึงส่งให้เจ้าหน้าที่วิเคราะห์วงเงินการซื้อหลักทรัพย์

  1.2 เจ้าหน้าที่วิเคราะห์วงเงินการซื้อหลักทรัพย์จะตรวจสอบประวัติลูกค้า
  และคำนวณวงเงินตามเกณฑ์การพิจารณาวงเงินของบริษัทฯ โดยพิจารณาจากฐานะทางการเงิน
  และความสามารถในการชำระหนี้
  ตลอดจนประวัติการชำระเงินที่ผ่านมาของลูกค้าแต่ละรายเป็นเกณฑ์

  1.3 ตั้งแต่วันที่ 1 มกราคม 2550 เป็นต้นไป เมื่อเปิดบัญชีใหม่
  บริษัทฯจะดำเนินการสอบถามข้อมูลของลูกค้าเพิ่มเติม ตามแนวนโยบาย “Know Your
  Clients” ของสำนักงานป้องกันและปราบปรามการฟอกเงิน

  1.4 เจ้าหน้าที่วิเคราะห์วงเงินการซื้อหลักทรัพย์จะเสนอความเห็นต่อผู้บังคับบัญชาตามลำดับชั้น
  เพื่อพิจารณาอนุมัติ

(2) บัญชีเงินกู้ยืมเพื่อซื้อหลักทรัพย์ในระบบเครดิตบาลานซ์

บริษัทฯมีหลักเกณฑ์ในการพิจารณาอนุมัติวงเงินตามขั้นตอนเช่นเดียวกับบัญชีเงินสด

(3) บัญชีซื้อขายสัญญาซื้อขายล่วงหน้า

บริษัทฯมีหลักเกณฑ์ในการพิจารณาอนุมัติวงเงินตามขั้นตอนเช่นเดียวกับบัญชีเงินสด

(4) การซื้อขายหลักทรัพย์ผ่านระบบอินเตอร์เน็ต

บริษัทฯมีหลักเกณฑ์ในการพิจารณาอนุมัติวงเงินตามขั้นตอนเช่นเดียวกับบัญชีเงินสด

อำนาจการอนุมัติวงเงินซื้อขายหลักทรัพย์

การอนุมัติวงเงินซื้อขายหลักทรัพย์สำหรับบัญชีเงินสด
บัญชีเงินกู้ยืมเพื่อซื้อหลักทรัพย์ในระบบเครดิตบาลานซ์ บัญชีซื้อขายสัญญาซื้อขายล่วงหน้า
และการซื้อขายหลักทรัพย์ทางระบบอินเตอร์เน็ต
จะมีการแบ่งอำนาจอนุมัติตามลำดับชั้นของผู้มีอำนาจอนุมัติ โดยกระจายตั้งแต่หัวหน้าสายการตลาด
จนถึงกรรมการอำนวยการ
ซึ่งนโยบายการอนุมัติวงเงินจะถูกกำหนดจากคณะกรรมการย่อยบริหารความเสี่ยงในการให้วงเงินการซื้อขายหลักทรัพย์
ซึ่งอยู่ภายใต้แนวทางของคณะกรรมการบริหารความเสี่ยง

(ข) กิจการค้าหลักทรัพย์

  ในปี 2549 ที่ผ่านมา ธุรกรรมการค้าหลักทรัพย์ของบริษัทฯต้องเผชิญกับสถานการณ์ที่ยากลำบาก
  เนื่องจากสภาพตลาดหลักทรัพย์ที่ไม่ดีทั้งในตลาดหลักทรัพย์และตลาดตราสารหนี้
  ดัชนีตลาดหลักทรัพย์มีความผันผวนมาก กล่าวคือ สูงสุดที่ระดับ 785 จุดในเดือนพฤษภาคม 2549
  และตกลงมาต่ำสุดที่ระดับ 622 ในเดือนธันวาคม 2549

  แม้ว่าฝ่ายค้าหลักทรัพย์และฝ่ายค้าตราสารหนี้จะดูแลการลงทุนอย่างระมัดระวังแล้วก็ตาม
  บริษัทฯยังคงได้รับผลกระทบจากภาวะตลาดที่ผันผวน
  จึงทำให้มีผลขาดทุนจากการค้าหลักทรัพย์จำนวน 78 ล้านบาท

(ค) กิจการที่ปรึกษาการลงทุน

  บริษัทฯได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกิจที่ปรึกษาการลงทุน
  เมื่อวันที่ 6 มกราคม 2547 ทำให้บริษัทฯมีการให้บริการครบทุกรูปแบบ

(ง) กิจการที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์

  บริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกรรมที่ปรึกษาทางการเงินตามขอบเขตที่สำนักงาน
  กลต. กำหนด ซึ่งครอบคลุมถึงการเป็นที่ปรึกษาทางการเงินอย่างครบวงจร
  ทั้งการระดมทุนโดยใช้ตราสารทางการเงินต่าง ๆ
  การเสนอขายหลักทรัพย์ให้กับประชาชนและการนำบริษัทเข้าจดทะเบียนในตลาดหลักทรัพย์ฯ
  การควบรวมกิจการ การประเมินมูลค่าหุ้น การจัดหาแหล่งเงินกู้ การปรับโครงสร้างหนี้
  และการให้คำปรึกษาทางการเงินด้านต่างๆ
  รวมถึงการให้บริการการจัดจำหน่ายและรับประกันการจำหน่ายหลักทรัพย์ให้แก่บริษัทต่างๆที่ประสงค์จะออกและเสนอขายหลักทรัพย์ทั้งตราสารหนี้ตราสารทุน
  และตราสารกึ่งหนี้กึ่งทุน

  ในปี 2549 ตลาดหลักทรัพย์ฯมีความผ้นผวนสูงโดยมีผลกระทบจากอัตราดอกเบี้ย ราคาน้ำมัน
  ความไม่แน่นอนทางการเมือง และกฎระเบียบเกี่ยวกับอัตราแลกเปลี่ยน
  ส่งผลให้จำนวนบริษัทที่เข้าจดทะเบียนในตลาดหลักทรัพย์ฯโดยรวมมีจำนวนต่ำกว่าเป้าหมาย
  อย่างไรก็ตาม แม้เกิดภาวะการณ์ดังกล่าว บริษัทฯ
  ยังสามารถให้บริการเป็นที่ปรึกษาทางการเงินและแกนนำในการนำบริษัทเข้าจดทะเบียนในตลาดหลักทรัพย์
  เอ็มเอไอ 1 บริษัท และ เป็นผู้ร่วมจัดจำหน่ายและรับประกันการจำหน่ายหุ้นต่อประชาชน จำนวน
  6 บริษัท นอกจากนี้ บริษัทฯได้เน้นการให้บริการเป็นที่ปรึกษาทางการเงินในด้านอื่นๆ
  นอกเหนือจากการเป็นที่ปรึกษาทางการเงินในการนำหุ้นเข้าจดทะเบียนในตลาดหลักทรัพย์ด้วย
  อาทิ เช่น การหาผู้ร่วมทุน การจัดหาแหล่งเงินกู้ การควบรวมกิจการ
  ที่ปรึกษากองทุนอสังหาริมทรัพย์ และการปรับโครงสร้างหนี้
  การเป็นผู้จัดจำหน่ายและรับประกันการจำหน่าย และการให้บริการที่ปรึกษาทางการเงินอื่น ๆ

  ด้วยศักยภาพและประสบการณ์ของกลุ่มบริษัทฯ
  ทั้งด้านวิศวกรรมทางการเงินในการออกตราสารต่างๆได้หลายรูปแบบตามความเหมาะสมของลูกค้าและนักลงทุน
  ทั้งตราสารหนี้ ตราสารทุนและตราสารอนุพันธ์ และการมีเครือข่ายทางการเงินระหว่างประเทศ
  ฝ่ายวาณิชธนกิจของบริษัทฯ จึงเป็นที่ยอมรับว่าเป็นทีมงานที่ให้บริการแก่ลูกค้าได้อย่างครบวงจร
  ทั้งตลาดทุนในประเทศและต่างประเทศ

(จ) กิจการยืมและให้ยืมหลักทรัพย์

  กระทรวงการคลังอนุญาตให้บริษัทฯสามารถให้บริการในธุรกรรมการยืมและให้ยืมหลักทรัพย์
  เมื่อวันที่ 26 กุมภาพันธ์ 2542
  บริษัทฯเป็นบริษัทหลักทรัพย์แห่งแรกที่ให้บริการในธุรกรรมการยืมและให้ยืมหลักทรัพย์
  ทั้งในฐานะตัวการ (Principal) และในฐานะนายหน้าหรือตัวแทน (Agent)
  กับลูกค้าทุกประเภท ซึ่งแบ่งออกเป็น 1. ผู้ให้ยืมประเภทสถาบัน 2. ผู้ยืมประเภทสถาบัน 3.
  ผู้ให้ยืมประเภทรายย่อย และ 4. ผู้ยืมประเภทรายย่อย ซึ่งการให้บริการประเภทนี้
  จะช่วยเพิ่มสภาพคล่องและสร้างเสถียรภาพของราคาให้กับตลาดหลักทรัพย์ของประเทศไทย
  ซึ่งจะเป็นประโยชน์สูงสุดกับทุกฝ่ายและยังช่วยพัฒนาตลาดทุนไทยอีกทางหนึ่งด้วย

(ฉ) กิจการนายทะเบียนหลักทรัพย์

  บริษัทฯ ได้รับอนุญาตให้ประกอบธุรกิจการเป็นนายทะเบียนในวันที่ 14 มิถุนายน 2537
  ซึ่งบริษัทฯถือใบอนุญาตนายทะเบียนหลักทรัพย์ไว้เพื่อรองรับการให้บริการนายทะเบียนสำหรับธุรกรรมอนุพันธ์ของบริษัทฯในอนาคต

(ช) กิจการตัวแทนสนับสนุนขายหรือรับซื้อคืนหน่วยลงทุน

  ฝ่ายค้าตราสารหนี้ของบริษัทฯ ได้รับการแต่งตั้งเป็นตัวแทนสนับสนุนการซื้อขายหน่วยลงทุน
  ให้กับบริษัทจัดการกองทุนรวมหลายแห่ง เช่น บริษัทหลักทรัพย์จัดการกองทุนรวม วรรณ จำกัด
  บริษัทหลักทรัพย์จัดการกองทุน กรุงไทย จำกัด (มหาชน) บริษัทหลักทรัพย์จัดการกองทุน
  ไทยพาณิชย์ จำกัด บริษัทหลักทรัพย์จัดการกองทุน ไอเอ็นจี (ประเทศไทย) จำกัด
  บริษัทหลักทรัพย์จัดการกองทุน ทหารไทย จำกัดบริษัทหลักทรัพย์จัดการกองทุน อเบอร์ดีน จำกัด
  บริษัทหลักทรัพย์จัดการกองทุน เอ็มเอฟซี จำกัด (มหาชน) บริษัทหลักทรัพย์จัดการกองทุน
  กสิกรไทย จำกัด บริษัทหลักทรัพย์จัดการกองทุนรวม พรีมาเวสท์ จำกัด โดยบริษัทฯ
  สามารถให้คำแนะนำในการลงทุนแก่ลูกค้าให้เหมาะสมกับความเสี่ยงที่ลูกค้าสามารถยอมรับได้และผลตอบแทนที่ลูกค้าต้องการ

(ซ) กิจการตราสารอนุพันธ์นอกตลาด

  บริษัทฯ ได้รับการยอมรับว่าเป็นผู้นำในการพัฒนานวัตกรรมทางการเงินใหม่ๆ
  เพื่อเพิ่มทางเลือกในการลงทุนให้กับลูกค้าของเราอยู่เสมอ บริษัทฯ
  ได้เตรียมความพร้อมเพื่อรองรับธุรกรรมอนุพันธ์มานานกว่า 10 ปี ทั้งนี้ บริษัทฯได้รับการถ่ายทอด
  ความรู้เทคโนโลยี และระบบงานจากทางกลุ่มเคจีไอซึ่งเป็นผู้ถือหุ้นใหญ่
  โดยกลุ่มเคจีไอได้ส่งผู้ที่มีความรู้ความเชี่ยวชาญในธุรกรรมตราสารอนุพันธ์มาอบรมให้ความรู้แก่พนักงานของบริษัทฯ
  เพื่อให้มีความพร้อมในธุรกรรมใหม่นี้ ในขณะเดียวกัน บริษัทฯ
  ได้ส่งพนักงานไปศึกษาตลาดอนุพันธ์ของประเทศไต้หวันและฮ่องกงซึ่งมีความซับซ้อนกว่าในประเทศไทยด้วย

  บริษัทฯ ใช้ระบบงานและโปรแกรมแบบเดียวกับที่ใช้ในประเทศไต้หวันและฮ่องกง
  ซึ่งโปรแกรมนี้ได้รับการยอมรับจากผู้ค้าอนุพันธ์ในประเทศที่พัฒนาแล้วหลายประเทศ
  จึงสามารถใช้งานในประเทศไทยได้อย่างมีประสิทธิภาพ
  โปรแกรมดังกล่าวช่วยป้องกันความเสี่ยงสำหรับธุรกรรมอนุพันธ์ของบริษัทฯได้เป็นอย่างดี
  บริษัทฯพร้อมแล้วที่จะให้บริการตราสารอนุพันธ์แก่ลูกค้า ทั้งนี้
  บริษัทฯจะเน้นให้บริการแก่ลูกค้าสถาบันที่มีความรู้ความเข้าใจในเรื่องความเสี่ยงและผลตอบแทนจากอนุพันธ์เป็นอย่างดีก่อน
  โดยมีผลิตภัณฑ์ดังต่อไปนี้

  1. อนุพันธ์ตราสารทุนนอกตลาด

  อนุพันธ์ตราสารทุนนอกตลาด
  เป็นตราสารที่ออกแบบและปรับเปลี่ยนให้ตรงกับความต้องการของลูกค้า
  ลูกค้าอาจเลือกลงทุนในตราสารอนุพันธ์ประเภทนี้เพื่อวัตถุประสงค์ 2 ข้อ คือ ก). ลดความเสี่ยง
  และ ข). เพิ่มอัตราผลตอบแทนจากการลงทุน

  ก) ลูกค้าที่ต้องการลดความเสี่ยงจากการลงทุน
  ส่วนใหญ่เป็นกองทุนที่มีการลงทุนระยะยาวในหลักทรัพย์อยู่แล้ว
  และต้องการป้องกันความเสี่ยงในกรณีที่ราคาหลักทรัพย์ปรับลดลง จึงเลือกลงทุนในพุทออปชั่น

  พุทออปชั่น
  เป็นตราสารที่ให้สิทธิแก่ผู้ลงทุนในการขายหลักทรัพย์อ้างอิงได้ในราคาและเวลาที่ตกลงกันไว้ล่วงหน้า
  ดังนั้น หากราคาหลักทรัพย์ในตลาดปรับลดลงต่ำกว่าราคาที่ตกลงไว้
  ผู้ลงทุนในพุทออปชั่นสามารถขายหลักทรัพย์ให้บริษัทฯได้ในราคาที่สูงกว่าราคาตลาดซึ่งตกลงกันไว้ล่วงหน้า

  ข) ลูกค้าที่ต้องการเพิ่มอัตราผลตอบแทนจากการลงทุน ควรเลือกลงทุนในคอลออปชั่น
  ซึ่งใช้เงินลงทุนน้อยกว่าการลงทุนในหลักทรัพย์โดยตรง
  แต่ให้ผลตอบแทนเหมือนลงทุนในหลักทรัพย์นั้น ดังนั้น
  อัตราผลตอบแทนจากการลงทุนในคอลออปชั่นจึงสูงกว่าการลงทุนในหลักทรัพย์โดยตรง

  คอลออปชั่น
  เป็นตราสารที่ให้สิทธิแก่ผู้ลงทุนในการซื้อหลักทรัพย์อ้างอิงได้ในราคาและเวลาที่ตกลงกันไว้ล่วงหน้า
  ดังนั้น หากราคาหลักทรัพย์ในตลาดเพิ่มสูงขึ้นเกินกว่าราคาที่ตกลงไว้
  ผู้ลงทุนในคอลออปชั่นสามารถซื้อหลักทรัพย์จากบริษัทฯได้ในราคาที่ต่ำกว่าราคาตลาด
  ซึ่งได้ตกลงไว้กันล่วงหน้า

  ทั้งนี้ บริษัทฯสามารถลดความเสี่ยงโดยการการทำ Hedging ด้วย

  นอกจากออปชั่นพื้นฐานดังที่ยกตัวอย่างข้างต้นแล้ว
  ปัจจุบันบริษัทฯได้ให้บริการตราสารอนุพันธ์ที่มีความซับซ้อนมากขึ้น เช่น พุทสเปรดออปชั่น
  เอเชี่ยนคอลสเปรดออปชั่น และดิจิตอลคอลออปชั่น และพัฒนาให้หลากหลายเพิ่มขึ้น
  เพื่อให้ตรงกับความต้องการของลูกค้าในด้านผลตอบแทนและความเสี่ยงที่เหมาะสมและยอมรับได้
  โดยบริษัทฯจะจัดอบรมสัมนาให้ความรู้แก่ลูกค้าอย่างต่อเนื่อง
  เพื่อให้แน่ใจว่าลูกค้าของเรามีความเข้าใจเกี่ยวกับการลงทุนในตราสารอนุพันธ์อย่างดีก่อนลงทุนกับบริษัทฯ
  ซึ่งอนุพันธ์ตราสารทุนนอกตลาดนี้
  จะช่วยในการลดความเสี่ยงและเพิ่มอัตราผลตอบแทนจากการลงทุนให้กับลูกค้าได้

  2. Structured Products

  ในปี 2549 ที่ผ่านมา บริษัทฯได้เน้นพัฒนานวตกรรมทางการเงินใหม่
  โดยการผสมอนุพันธ์ตราสารทุนนอกตลาดกับตราสารทางการเงิน
  เพื่อรองรับความต้องการของลูกค้าที่ต้องการลงทุนทั้งในตลาดทุนและตลาดเงิน โดยในช่วงแรก
  บริษัทฯมีนวตกรรมทางการเงิน 2 แบบ
  ที่เสนอขายเฉพาะลูกค้าประเภทสถาบันที่มีความรู้ความเข้าใจอนุพันธ์เป็นอย่างดี ได้แก่

  2.1 ตราสารคุ้มครองเงินต้น (Principal Protected Note)
  เพื่อรองรับความต้องการของลูกค้าที่ต้องการการคุ้มครองเงินต้น
  และไม่สามารถรับผลขาดทุนจากการลงทุนได้
  แต่ต้องการอัตราผลตอบแทนที่สูงจากการลงทุนในหลักทรัพย์

  2.2. Equity Linked Note (ELN)
  เพื่อรองรับความต้องการของลูกค้าที่ต้องการลงทุนในตราสารทางการเงินระยะสั้นที่ให้ผลตอบแทนสูง
  และสามารถรับความเสี่ยงจากการลงทุนในหลักทรัพย์ได้ ปัจจุบันบริษัทฯได้เสนอขาย ELN
  หลากหลายรูปแบบ ที่มีอายุไม่เกิน 270 วัน
  และผลตอบแทนขึ้นอยู่กับราคาของหลักทรัพย์หรือดัชนีของกลุ่มหลักทรัพย์ในตลาดหลักทรัพย์แห่งประเทศไทย
  ซึ่งมีปัจจัยพื้นฐานดี และมีสภาพคล่องในการซื้อขายสูง เช่น ELN-Vanilla, ELN-Up & Out,
  ELN-Down & Gain, ELN-Buffer และ ELN-4U

(ฌ) กิจการตัวแทนซื้อขายสัญญาซื้อขายล่วงหน้า

  บริษัทฯได้จัดตั้งฝ่ายธุรกิจตัวแทนสัญญาซื้อขายล่วงหน้า
  เพื่อให้บริการซื้อขายสัญญาซื้อขายล่วงหน้าให้กับลูกค้า
  โดยบริษัทฯได้รับใบอนุญาตเพื่อประกอบกิจการตัวแทนซื้อขายสัญญาซื้อขายล่วงหน้าจากสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้ากับบริษัท ตลาดอนุพันธ์
  (ประเทศไทย) จำกัด (มหาชน) และบริษัท สำนักหักบัญชี (ประเทศไทย) จำกัด
  โดยสัญญาซื้อขายล่วงหน้าได้เริ่มเปิดทำการซื้อขายในวันแรก วันที่ 28 เมษายน 2549 ที่ผ่านมา

  ทั้งนี้ บริษัทฯ มีการซื้อขายสัญญาซื้อขายล่วงหน้าของบริษัทฯเองด้วย
  และยังเป็นหนึ่งในสามโบรกเกอร์ที่ได้รับการแต่งตั้งให้เป็นผู้ดูแลสภาพคล่องในตลาดอนุพันธ์
  เพื่อทำหน้าที่ในการเพิ่มสภาพคล่องให้ตลาดอนุพันธ์อีกด้วย

  ในปี 2549 บริษัทฯ มีส่วนแบ่งการตลาดในตลาดอนุพันธ์ อันดับ 1 คิดเป็นร้อยละ 16.53
  และบริษัทฯได้รับรางวัล Best House of the Year 2006
  สำหรับบริษัทสมาชิกที่มีผลงานโดดเด่นด้านอนุพันธ์และได้รับความพึงพอใจสูงสุดจากผู้ที่เกี่ยวข้อง
  และได้รับรางวัล Most Active House 2006
  สำหรับบริษัทสมาชิกที่มีผลงานดีเด่นด้านปริมาณการซื้อขายสัญญาซื้อขายล่วงหน้า
  ในงานประกาศผลรางวัล TFEX Best Awards 2006

(2) การตลาดและภาวะการแข่งขัน

ภาพรวมตลาดหลักทรัพย์ในปี 2549

ตลาดหุ้นไทยปี 2549 ที่ผ่านมา มีความผันผวนตลอดทั้งปี ณ สิ้นปี 2549
ตลาดหลักทรัพย์ให้ผลตอบแทน ร้อยละ 4.8 ลดลงเมื่อเทียบกับร้อยละ 6.8 ของปีก่อน
เหตุผลสำคัญที่ทำให้ตลาดหลักทรัพย์ผันผวนและผลตอบแทนไม่ดี คือ ภาวะการเมืองที่มีความไม่แน่นอน
นับจากที่มีการยุบสภาฯในเดือนกุมภาพันธ์ 2549 ไปจนถึงการเลือกตั้งต้นเดือนเมษายน 2549
ซึ่งท้ายที่สุดก็ถูกศาลตัดสินให้เป็นโมฆะ นำไปสู่สูญญากาศทางการเมือง
และการทำรัฐประหารของคณะปฎิรูปการปกครองในระบอบประชาธิปไตย
อันมีพระมหากษัตริย์ทรงเป็นประมุข (คปค.) ในวันที่ 19 กันยายน 2549

หลังจากนั้น สถานการณ์ตลาดหุ้นก็ปรับตัวดีขึ้นในเดือนตุลาคมถึงเดือนพฤศจิกายน อย่างไรก็ตาม
ในช่วงเดือนธันวาคมนี้ ธนาคารแห่งประเทศไทยประกาศมาตรการคุมการเก็งกำไรเงินบาท
ตลาดหุ้นไทยปรับลงอย่างรุนแรง และการปรับลงในช่วงเดือนธันวาคมนี้เอง
ที่ทำให้ผลตอบแทนของตลาดหุ้นในปี 2549 กลายเป็นติดลบ

ส่วนปัจจัยทางด้านเศรษฐกิจนั้น เศรษฐกิจไทยในไตรมาสที่ 1 ปี 2549 เติบโตในระดับสูงถึงร้อยละ
6.1 แต่มีสาเหตุหลักมาจากฐานเศรษฐกิจที่อยู่ในระดับต่ำในไตรมาสที่ 1 ปี 2548
สำหรับในช่วงไตรมาสที่ 2 และ 3 ของปี 2549
เศรษฐกิจไทยยังมีอัตราการเติบโตอย่างมั่นคงร้อยละ 4.9 และร้อยละ 4.7 ตามลำดับ
อย่างไรก็ตาม การเติบโตในระดับดีดังกล่าวก็ถูกกระทบด้วยปัจจัยทางการเมืองที่กล่าวข้างต้นด้วย

ในปี 2549 มูลค่าการซื้อขายเฉลี่ยต่อวันอยู่ที่ 1.64 หมื่นล้านบาท
ลดลงเล็กน้อยเมื่อเปรียบเทียบกับปี 2548 ที่มีมูลค่าการซื้อขายเฉลี่ยต่อวันที่ 1.65 หมื่นล้านบาท
ตลอดปี 2549 นักลงทุนต่างชาติมียอดซื้อสุทธิ 8.5 หมื่นล้านบาท และมูลค่าตลาดโดยรวมลดลงจาก
5.11 ล้านล้านบาท ณ สิ้นปี 2548 เป็น 5.08 ล้านล้านบาท ณ สิ้นปี 2549
หรือลดลงประมาณร้อยละ 0.69

+-------------------------+---------+-------+-------+-------+-------+
|                         | 2545    | 2546  | 2547  | 2548  | 2549  |
+-------------------------+---------+-------+-------+-------+-------+
| มูลค่าการซื้อขายรวม         | 2,      | 4,67  | 5,03  | 4,03  | 3,97  |
| (ล้านบาท)*               | 047,442 | 0,281 | 5,816 | 1,240 | 4,561 |
+-------------------------+---------+-------+-------+-------+-------+
| มูลค่าการซื้อขายรายวันเฉลี่ย   | 8,357   | 1     | 2     | 1     | 1     |
| (ล้านบาท)*               |         | 8,908 | 0,388 | 6,454 | 6,394 |
+-------------------------+---------+-------+-------+-------+-------+
| มูลค่าตลาดรวม (ล้านบาท)    | 1,      | 4,78  | 4,52  | 5,10  | 5,07  |
|                         | 986,236 | 9,857 | 1,894 | 5,113 | 8,705 |
+-------------------------+---------+-------+-------+-------+-------+
| SET index (สิ้นปี)         | 356.48  | 7     | 6     | 7     | 6     |
|                         |         | 72.15 | 68.10 | 13.70 | 79.84 |
+-------------------------+---------+-------+-------+-------+-------+
| อัตราผลตอบแทนจากเงินปันผล  | 2.72    | 1.81  | 2.75  | 3.37  | 4.23  |
| (%)                     |         |       |       |       |       |
+-------------------------+---------+-------+-------+-------+-------+
| อัตราส่วนราคาต่อกำไรต่อหุ้น   | 6.98    | 13.65 | 9.4   | 9.4   | 8.1   |
|                         |         |       |       |       |       |
| (P/E ratio (เท่า))       |         |       |       |       |       |
+-------------------------+---------+-------+-------+-------+-------+
| อัตราส่วนราคาต่อมูลค่าตามบัญชี | 1.36    | 2.71  | 2.0   | 1.91  | 1.65  |
|                         |         |       |       |       |       |
| (P/BV ratio (เท่า))      |         |       |       |       |       |
+-------------------------+---------+-------+-------+-------+-------+
| จำนวนบริษัทจดทะเบียน       | 389     | 407   | 439   | 468   | 486   |
+-------------------------+---------+-------+-------+-------+-------+

หมายเหตุ * ปี 2545-2548 ไม่รวมมูลค่าการซื้อขายของตลาดหลักทรัพย์ใหม่

ปี 2549 เป็นมูลค่าการซื้อขายของตลาดหลักทรัพย์ฯ และตลาดหลักทรัพย์ใหม่

ระหว่างปี 2549 มีหลักทรัพย์จดทะเบียนใหม่เข้ามาทำการซื้อขายไม่มาก
เนื่องจากปัจจัยการเมืองที่มีความไม่แน่นอนสูง โดยมีหลักทรัพย์จดทะเบียนใหม่รวมทั้งสิ้น 18 บริษัท
(รวมหลักทรัพย์เข้าจดทะเบียนในตลาดหลักทรัพย์ MAI ด้วย) ดังรายนามต่อไปนี้

หลักทรัพย์จดทะเบียนใหม่ ในปี 2549 (เรียงลำดับตามวันที่เริ่มซื้อขาย)

+-----------------------+--------------+------------------------------+
| ชื่อหลักทรัพย์             | วันเริ่มซื้อขาย   | มูลค่าการเสนอขาย (ล้านบาท)      |
+-----------------------+--------------+------------------------------+
|   GSTEEL              | 25 Jan 06    | 2,400                        |
+-----------------------+--------------+------------------------------+
|   CITY                | 23 Feb 06    | 265                          |
+-----------------------+--------------+------------------------------+
|   TRT                 | 10 May 06    | 173                          |
+-----------------------+--------------+------------------------------+
|   TOG                 | 16 May 06    | 190                          |
+-----------------------+--------------+------------------------------+
|   SECC                | 18 May 06    | 300                          |
+-----------------------+--------------+------------------------------+
|   RRC                 | 5 Jun 06     | 25,155                       |
+-----------------------+--------------+------------------------------+
|   AKR                 | 7 Aug 06     | 491                          |
+-----------------------+--------------+------------------------------+
|   DSGT                | 10 Aug 06    | 241                          |
+-----------------------+--------------+------------------------------+
|   RICH                | 31 Aug 06    | 225                          |
+-----------------------+--------------+------------------------------+
|   FORTH               | 8 Sep 06     | 470                          |
+-----------------------+--------------+------------------------------+
|   JTS                 | 18 Sep 06    | 560                          |
+-----------------------+--------------+------------------------------+
|   BMCL                | 21 Sep 06    | 3,610.94                     |
+-----------------------+--------------+------------------------------+
|   TIES                | 28 Sep 06    | 98                           |
+-----------------------+--------------+------------------------------+
|   BSEC                | 22 Nov 06    | 840                          |
+-----------------------+--------------+------------------------------+
|   UKEM                | 27 Nov 06    | 86                           |
+-----------------------+--------------+------------------------------+
|   BROCK               | 28 Nov 06    | 240                          |
+-----------------------+--------------+------------------------------+
|   ETG                 | 29 Nov 06    | 85                           |
+-----------------------+--------------+------------------------------+
|   DEMCO               | 14 Dec 06    | 153                          |
+-----------------------+--------------+------------------------------+

ภาวะการแข่งขันในธุรกิจหลักทรัพย์

สภาวะการซื้อขายหลักทรัพย์โดยรวมในปี 2549 มีความผันผวนมาก
มูลค่าการซื้อขายอยู่ในระดับปานกลางเมื่อเทียบกับปีก่อน
นักลงทุนต่างชาติมีการซื้อขายในตลาดหลักทรัพย์เพิ่มขึ้นมาก
จึงส่งผลให้บริษัทหลักทรัพย์โดยเฉพาะบริษัทหลักทรัพย์ไทยมีการแข่งขันกันอย่างรุนแรง
การเพิ่มขึ้นของการซื้อขายของนักลงทุนต่างชาติทำให้ส่วนแบ่งการตลาดของบริษัทหลักทรัพย์ 10
อันดับแรก เพิ่มขึ้นเล็กน้อย ซึ่งส่วนมากเป็นบริษัทที่เน้นลูกค้าต่างชาติเป็นหลัก ส่วนแบ่งการตลาดของ
10 รายแรก เพิ่มขึ้นจากร้อยละ 50.1 ในปี 2548 เป็นร้อยละ 51.6 ในปี 2549

บริษัทหลักทรัพย์ที่มีส่วนแบ่งการตลาดสูงสุด 10 อันดับแรก (ตัวเลขทั้งปี 2549)

  ------ -------------------------------------- -------------- ---------------
  ลำดับ   บริษัท                                   ชื่อย่อ           ส่วนแบ่งการตลาด
                                                               (%)

  1      บริษัทหลักทรัพย์ กิมเอ็ง (ประเทศไทย) จำกัด     KIMENG         8.55
         (มหาชน)                                               

  2      บริษัทหลักทรัพย์ ไทยพาณิชย์ จำกัด              SCBS           6.40

  3      บริษัทหลักทรัพย์ เอเซีย พลัส จำกัด (มหาชน)     ASP            6.19

  4      บริษัทหลักทรัพย์ ภัทร จำกัด (มหาชน)           PHATRA         5.83

  5      บริษัทหลักทรัพย์ เครดิต สวิส (ประเทศไทย) จำกัด CSFB           5.16

  6      บริษัทหลักทรัพย์ ยูบีเอส (ประเทศไทย) จำกัด     UBS            4.66

  7      บริษัทหลักทรัพย์ เคจีไอ (ประเทศไทย) จำกัด     KGI            3.94
         (มหาชน)                                               

  8      บริษัทหลักทรัพย์ ซีมิโก้ จำกัด (มหาชน)          ZMICO          3.76

  9      บริษัทหลักทรัพย์ บีฟิท จำกัด (มหาชน)           BFIT           3.61

  10     บริษัทหลักทรัพย์ บัวหลวง จำกัด (มหาชน)        BLS            3.54

         อื่นๆ                                                   48.36

         รวม                                                   100.00
  ------ -------------------------------------- -------------- ---------------

ที่มา : ตลาดหลักทรัพย์แห่งประเทศไทย

แนวโน้มธุรกิจหลักทรัพย์และตลาดหลักทรัพย์ในปี 2550

ภาพรวมของตลาดหลักทรัพย์ไทยในปี 2550 ยังคงจะมีความผันผวนสูงเช่นเดียวกับปี 2549
ความมั่นใจของนักลงทุนต่างชาติถูกกระทบจากเรื่องของมาตรการต่างๆ
โดยเฉพาะจากมาตรการควบคุมการเก็งกำไรอัตราแลกเปลี่ยน
และการแก้ไขพระราชบัญญัติธุรกิจต่างด้าว นอกจากนี้
นักลงทุนยังคงกังวลเกี่ยวกับเหตุไม่สงบในกรุงเทพมหานคร ช่วงสิ้นปี 2549 อีกด้วย

อย่างไรก็ตาม แนวโน้มตลาดหุ้นน่าจะดีขึ้น ในไตรมาสที่ 2 ของปี 2550
เนื่องจากคาดว่าเศรษฐกิจไทยในครึ่งหลังของปี 2550 จะปรับตัวดีขึ้น
ปัจจัยสำคัญที่จะทำให้เศรษฐกิจดีขึ้น คือ ราคาน้ำมันที่มีแนวโน้มลดลง
ซึ่งจะช่วยลดความกังวลเกี่ยวกับเรื่องเงินเฟ้อและการบริโภคของคนไทยได้ นอกจากนั้น
การคาดหวังว่ารัฐบาลจะมีการเพิ่มงบประมาณการใช้จ่ายมากขึ้น น่าจะผลักดันเศรษฐกิจไทยในปี
2550 เติบโตในช่วง ร้อยละ 4.5-5 ได้ และมูลค่าการซื้อขายในตลาดหลักทรัพย์โดยรวม ในปี
2550 น่าจะใกล้เคียงกับในปี 2549 คือประมาณ 1.6 หมื่นล้านบาท

(3) การจัดหาผลิตภัณฑ์และบริการ

(ก) แหล่งที่มาของเงินลงทุน

  ในกรณีที่บริษัทฯมีความต้องการเงินทุน บริษัทฯมีนโยบายที่จะหาแหล่งเงินทุนที่มีต้นทุนถูกที่สุด
  โดยบริษัทฯจะกระจายความเสี่ยงในเรื่องของแหล่งกู้ยืมเงินและระยะเวลาชำระคืน
  และจะไม่พึ่งพิงกับแหล่งเงินกู้ยืมแห่งใดแห่งหนึ่ง

(ข) เงินกู้ด้อยสิทธิจากบริษัทย่อย

  บริษัทฯมีเงินกู้ด้อยสิทธิซึ่งกู้ยืมจากบริษัทย่อยในต่างประเทศ
  เงินกู้ยืมดังกล่าวเป็นเงินกู้ยืมสกุลเงินบาท ไม่มีดอกเบี้ยและไม่มีหลักประกัน
  โดยมีกำหนดจ่ายชำระในเดือนกันยายน 2551 ในระหว่างปี 2549
  บริษัทฯได้รับเงินปันผลจากบริษัทย่อยในต่างประเทศแห่งนั้นรวมเป็นเงินจำนวน 325 ล้านบาท
  บริษัทฯได้นำเงินปันผลดังกล่าวไปหักชำระคืนเงินกู้ยืม ทำให้ ณ วันที่ 31 ธันวาคม 2549
  คงเหลือยอดเงินกู้คงค้างจำนวนประมาณ 1,720 ล้านบาท

  (ค) การดำรงเงินกองทุนสภาพคล่องสุทธิ

  สำนักงานคณะกรรมการกำกับหลักทรัพย์และตลาดหลักทรัพย์
  ได้กำหนดให้บริษัทหลักทรัพย์ต้องดำรงเงินกองทุนสภาพคล่องสุทธิ (NCR) ขั้นต่ำร้อยละ 7
  ของหนี้สินทั่วไป บริษัทฯได้ดำรงเงินกองทุนสภาพคล่องสุทธิมากกว่าเกณฑ์ที่สำนักงาน กลต.
  กำหนด โดย ณ วันที่ 31 ธันวาคม 2549 บริษัทฯ มีอัตราเงินกองทุนสภาพคล่องสุทธิ ร้อยละ
  39.20

  (ง) นโยบายการบริหารสภาพคล่อง

  บริษัทฯ มีการวิเคราะห์ความต้องการกระแสเงินสดทุกวัน
  โดยพยายามให้เกิดความเหมาะสมระหว่างแหล่งที่มาของเงินทุนและการลงทุนในเครื่องมือต่าง ๆ
  ของตลาดเงิน